બહાર આવેલી વિગતો પ્રમાણે, તા. 23 જુલાઈના એક વૃદ્ધ મહિલા, એક યુવાન મહિલા, એક પુરૂષ અને એક બાળક કારમાં હતા. પ્રાઈવેટ કારમાં તેઓ બાદાલિંગ વાઈલ્ડલાઈફ વર્લ્ડમાં ભ્રમણ કરી રહ્યા હતા. ત્યારે એક મહિલા કારની બહાર નીકળી હતી અને થોડી સેકન્ડ્સ સુધી બહાર જ હતી, ત્યારે તેની ઉપર સાઈબિરિયન વાઘે હુમલો કર્યો હતો.પ્રથમ મહિલાને બચાવવા માટે બીજી મહિલા પણ બહાર નીકળી હતી. જેની ઉપર અન્ય સાઈબિરિયન વાઘે હુમલો કર્યો હતો. સાથે રહેલો પુરૂષ તેમને બચાવવા માટે પાછળ દોડ્યો હતો. પરંતુ તે બચાવી શક્યો ન હતો.ઘટનાની થોડી ક્ષણોમાં જ વાઈલ્ડ લાઈફ ગાર્ડ્સ પણ ત્યાં ધસી જાય છે. જોકે, તેઓ મહિલાને બચાવી શક્યા ન હતા.